text: на ISONET следва да предават на Информационния център на ISO/IEC в Женева нотификациите, посочени в точки "В" и "Й" от Кодекса на добрата практика при подготвянето, приемането и прилагането на стандарти, съдържащ се в Приложение 3 към Споразумението за техническите пречки пред търговията, по указания в него начин.2. В работните програми, посочени в точка "Й", да се използват долупосочените системи за (азбучно) цифрова класификация:а) класификационна система на стандартите, която ще позволи на органите по стандартизация да дадат на всеки стандарт, посочен в работната програма, азбучно-цифров индекс за предметната рубрика;б) поетапна кодова система, която ще позволи на органите по стандартизация да дадат на всеки стандарт, посочен в работната програма, (азбучно) цифров индекс за етапа на разработка на стандарта; за тази цел трябва да се определят най-малко пет етапа на разработка: (1) етап на вземане на решение относно разработка на стандарта, на който все още не е започнала техническата разработка в тази област; (2) етап на започване на техническата работа, на който все още не е започнало представянето на коментари; (3) етап, на който представянето на коментарите е започнало, но още не е приключило; (4) етап, на който е приключил периодът на представянето на коментарите, но стандартът още не е приет; и (5) етап, на който стандартът е приет;в) идентификационна система, обхващаща всички международни стандарти, която ще позволи на органите по стандартизация да дадат на всеки стандарт, посочен в работната програма, (азбучно) цифров индекс за международния стандарт (стандарти), използван/и като основа.3. Информационният център на ISO/IEC незабавно предава в Секретариата копие от всяка нотификация, упомената съгласно точка "В" от Кодекса на добрата практика.4. Информационният център на ISO/IEC публикува редовно информацията, получавана чрез нотификациите, съгласно точки "В" и "Й" от Кодекса на добрата практика; тези публикации, които могат да се получават срещу разумна такса, са на разположение на членовете на ISONET, а чрез Секретариата — и на страните, членки на СТО.--------------------------------------------------19940415РЕШЕНИЕ ОТНОСНО ПРЕГЛЕД НА ПЕЧАТНИТЕ ИЗДАНИЯ НА ИНФОРМАЦИОННИЯ ЦЕНТЪР НА ISO/IECМинистрите решават, че в съответствие с член 13, алинея 1 на Споразумението за техническите пречки пред търговията, съдържащо се в Приложение 1А на Споразумението за създаване на СТО, Комитетът по въпросите на техническите пречки пред търговията трябва, без да нарушава разпоредбите относно консултациите и уреждането на спорове, най-малко веднъж годишно да прави преглед на публикацията, изготвена от Информационния център на ISO/IEC относно информацията, получена съгласно Кодекса на добрата практика при изготвянето, приемането и прилагането на стандарти, съдържащ се в Приложение 3 към споразумението, с цел да предостави на страните членки възможността да обсъждат всички въпроси, свързани с прилагането на кодекса.С оглед улесняване на подобно обсъждане Секретариатът изпраща на всяка страна членка списък, съдържащ всички органи по стандартизация, които са приели кодекса, както и списък на онези органи по стандартизация, които са приели кодекса или които са се оттеглили след датата на предишния преглед.Освен това Секретариатът трябва да разпространява незабавно между всички страни членки копия от нотификациите, които получава от Информационния център на ISO/IEC.--------------------------------------------------19940415РЕШЕНИЕ ОТНОСНО НЕДОПУСКАНЕ ЗАОБИКАЛЯНЕ НА ДОГОВОРЕНОСТИТЕМИНИСТРИТЕ,отбелязвайки, че докато проблемът относно заобикаляне на мерките за въвеждане на антидъмпингови мита бе включен в преговорите,


text: предшестващи Споразумението за прилагане на член VI от ГАТТ (1994), преговарящите не успяха да се споразумеят върху формулирането на конкретен текст;съзнавайки факта, че е желателно в тази област да се приемат унифицирани норми колкото се може по-скоро;решават да поставят въпроса пред Комитета по антидъмпингови практики, създаден по силата на споменатото споразумение, с цел въпросът да бъде решен.--------------------------------------------------19940415РЕШЕНИЕ ОТНОСНО ПРЕГЛЕД НА ЧЛЕН 17, АЛИНЕЯ 6 НА СПОРАЗУМЕНИЕТО ЗА ПРИЛАГАНЕ НА ЧЛЕН VI ОТ ОБЩОТО СПОРАЗУМЕНИЕ ЗА МИТАТА И ТЪРГОВИЯТА (1994)Министрите решават, както следва:Стандартът за преглед в член 17, алинея 6 на Споразумението за прилагане на член VI от ГАТТ (1994) следва да бъде преразгледан след период от три години с цел да се обсъди доколко е възможно общо прилагане на този член.--------------------------------------------------19940415ДЕКЛАРАЦИЯ ОТНОСНО УРЕЖДАНЕТО НА СПОРОВЕ В СЪОТВЕТСТВИЕ СЪС СПОРАЗУМЕНИЕТО ЗА ПРИЛАГАНЕ НА ЧЛЕН VI ОТ ОБЩОТО СПОРАЗУМЕНИЕ ЗА МИТАТА И ТЪРГОВИЯТА (1994) ИЛИ НА ЧАСТ V ОТ СПОРАЗУМЕНИЕТО ЗА СУБСИДИИТЕ И ИЗРАВНИТЕЛНИТЕ МЕРКИМинистрите признават, че що се отнася до уреждането на спорове в съответствие със Споразумението за прилагане на член VI на Общото споразумение за митата и търговията (1994) или на Част V от Споразумението за субсидиите и изправителните мерки, съществува необходимост от последователно уреждане на спорове, произтичащи от антидъмпингови мерки и мерки, свързани с изравнителни мита.--------------------------------------------------19940415РЕШЕНИЕ ОТНОСНО СЛУЧАИТЕ, В КОИТО МИТНИЧЕСКАТА АДМИНИСТРАЦИЯ ИМА ПРИЧИНИ ДА СЕ СЪМНЯВА ВЪВ ВЕРНОСТТА ИЛИ ТОЧНОСТТА НА ДЕКЛАРИРАНАТА СТОЙНОСТМинистрите, приканват Комитета по митническо остойностяване, създаден по силата на Споразумението за прилагане на член VII от ГАТТ (1994), да вземе следното решение:КОМИТЕТЪТ ПО МИТНИЧЕСКО ОСТОЙНОСТЯВАНЕ,потвърждавайки, че стойността на сделката представлява първостепенна основа за остойностяване съгласно Споразумението за прилагане на член VII от ГАТТ (1994) (наричано по-долу "Споразумението");признавайки, че митническата администрация може да срещне случаи, когато са налице основания да се съмнява във верността или в точността на данните или документите, предоставени от търговците в подкрепа на декларираната стойност;подчертавайки, че в тези случаи митническата администрация не трябва да накърнява законните интереси на търговците;вземайки под внимание член 17, алинея 6 на Приложение III към споразумението и съответните решения на Техническия комитет по митническо остойностяване,РЕШАВА, КАКТО СЛЕДВА:1. Когато е подадена декларация и митническата администрация има основания да се съмнява във верността или точността на данните или на документите, представени в подкрепа на декларацията, митническата администрация може да поиска от вносителя да предостави допълнителни пояснения, включително документи или други доказателства, че обявената стойност представлява цялата действително платена или подлежаща на плащане сума за внасяните стоки, коригирана съгласно разпоредбите на член 8. Ако след получаване на допълнителна информация или при липса на отговор митническата администрация все още има основателни причини да се съмнява във верността или точността на декларираната стойност, като се имат предвид разпоредбите на член 11, може да се счете, че митническата стойност на внасяните стоки не може да бъде определена съгласно разпоредбите на член 1. Преди да вземе окончателно решение, митническата администрация съобщава на вносителя в писмена форма, ако той поиска това, своите основания да се съмнява във верността или точността на данните или на документите, и на вносителя се дава реална възможност да отговори. Когато се

type: contracts

jurisdiction: EU


text: вземе окончателно решение, митническата администрация съобщава на вносителя своето решение и основанията за него в писмена форма.2. Напълно в съответствие със споразумението е при прилагането му една страна членка да оказва помощ на друга страна членка при съвместно договорени условия.--------------------------------------------------19940415РЕШЕНИЕ ОТНОСНО ТЕКСТОВЕТЕ, ОТНАСЯЩИ СЕ ДО МИНИМАЛНАТА СТОЙНОСТ И ВНОС ОТ ЕДНОЛИЧНИ АГЕНТИ, ДИСТРИБУТОРИ И КОНЦЕСИОНЕРИМинистрите решават да представят на Комитета по митническо остойностяване, създаден по силата на Споразумението за прилагане на член VII от ГАТТ (1994), за приемане следните текстове:IВ случаите, когато развиваща се страна предяви искане за резерва с цел да запази официално установените минимални стойности съгласно алинея 2 на Приложение III и представи основателни причини за това, Комитетът трябва да разгледа благосклонно молбата за резерва.Когато искането за резерва се приеме, при прилагане на условията и изискванията, упоменати в алинея 2 на Приложение III, трябва да се вземат предвид нуждите на съответната развиваща се страна в областта на развитието, финансите и търговията.II1. Някои развиващи се страни са загрижени, че могат да възникнат проблеми при остойностяването на стоките, внасяни от еднолични агенти, еднолични дистрибутори и еднолични концесионери. Съгласно член 20, алинея 1 развиващите се страни членки могат да забавят за период от пет години пълното прилагане на споразумението. В този контекст развиващите се страни членки, които искат да се възползват от тази разпоредба, могат да извършват съответните проучвания, както и да предприемат всякакви други действия, необходими за улесняване на прилагането, в рамките на този период.2. Отчитайки този факт, Комитетът препоръчва на Съвета за митническо сътрудничество да помага на развиващите се страни в съответствие с разпоредбите на Приложение II да формулират и извършват проучвания в области, представляващи потенциален интерес, включително области, свързани с вноса от еднолични агенти, еднолични дистрибутори и еднолични концесионери.--------------------------------------------------19940415РЕШЕНИЕ ОТНОСНО ИНСТИТУЦИОНАЛНИТЕ ДОГОВОРЕНОСТИ В РАМКИТЕ НА ОБЩОТО СПОРАЗУМЕНИЕ ПО ТЪРГОВИЯТА С УСЛУГИМинистрите решават да препоръчат на Съвета по търговията с услуги да приеме на първото си заседание решение относно изброените по-долу спомагателни органи.СЪВЕТЪТ ПО ТЪРГОВИЯТА С УСЛУГИ,действайки в съответствие с член ХХIV с цел да улесни действието и да спомогне за постигане на целите на Общото споразумение по търговията с услуги,РЕШАВА, КАКТО СЛЕДВА:1. Всички спомагателни органи, които Съветът може да реши да създаде, трябва да се отчитат пред Съвета веднъж годишно или по-често, ако е необходимо. Всеки такъв орган разработва свои процедурни правила и може да създава свои спомагателни органи, ако е необходимо.2. Всеки секторен комитет изпълнява задълженията, поставени му от Съвета, и предоставя на страните членки възможност да се консултират по всички въпроси, свързани с търговията с услуги в дадения сектор и с действието на съответното прилагане за сектора, към който той може да принадлежи. Тези задължения включват:a) продължително осъществяване на преглед и надзор върху прилагането на споразумението за дадения сектор;б) формулиране на предложения или препоръки за обсъждане от Съвета, свързани с всички въпроси на търговията в дадения сектор;в) при наличие на приложение, свързано със сектора, обсъждане на предложения за изменения към това секторно приложение и формулиране на подходящи препоръки към Съвета;г) предоставяне на форум за технически дискусии, провеждане на проучвания, отнасящи се до мерките на страните членки,


text: и извършване на проучвания на всякакви други технически въпроси, засягащи търговията с услуги в дадения сектор;д) оказване на техническа помощ на развиващите се страни членки и на развиващите се страни, които са в процес на преговори за присъединяване към Споразумението за създаване на Световната търговска организация, относно прилагането на задълженията или на други въпроси, засягащи търговията с услуги в дадения сектор;е) сътрудничество с всички други спомагателни органи, създадени по силата на Общото споразумение по търговията с услуги, или с всяка друга международна организация, която развива дейност в някой от секторите.3. С настоящото се създава Комитет по търговия с финансови услуги, чиито отговорности са описани в алинея 2.--------------------------------------------------19940415РЕШЕНИЕ ОТНОСНО НЯКОИ ПРОЦЕДУРИ ЗА УРЕЖДАНЕ НА СПОРОВЕ, СВЪРЗАНИ С ОБЩОТО СПОРАЗУМЕНИЕ ПО ТЪРГОВИЯТА С УСЛУГИМинистрите решават да препоръчат на Съвета по търговията с услуги да приеме на първото си заседание представеното по-долу решение.СЪВЕТЪТ ПО ТЪРГОВИЯТА С УСЛУГИ,вземайки под внимание конкретния характер на задълженията и конкретните ангажименти по линия на споразумението, както и на търговията с услуги, относно уреждането на спорове в съответствие с членове ХХII и ХХIII,РЕШАВА, КАКТО СЛЕДВА:1. Да се създаде Регистър на експерти за групи на съдебни заседатели, който да се използва при избора на такива експерти.2. За тази цел страните членки могат да предлагат за включване в регистъра имена на лица, притежаващи квалификацията, посочена в алинея 3, като предоставят биографични данни за тяхната квалификация за даден сектор, когато това е възможно.3. Групите на съдебните заседатели се състоят от квалифицирани правителствени и/или неправителствени служители, притежаващи опит по въпросите, свързани с Общото споразумение по търговията с услуги и/или с търговията с услуги, включително по въпроси от правно естество, свързани с тях. Съдебните заседатели работят в качеството си на индивиди, а не като представители на правителства или организации.4. Групите на съдебните заседатели по секторни въпроси следва да притежават необходимия опит, свързан със специфичните услуги, предоставени в дадения сектор, по които са възникнали спорове.5. Секретариатът поддържа регистъра и разработва процедури за администрирането му след консултации с председателя на Съвета.--------------------------------------------------19940415РЕШЕНИЕ ОТНОСНО ТЪРГОВИЯТА С УСЛУГИ И ОКОЛНАТА СРЕДАМинистрите решават да препоръчат на Съвета по търговията с услуги да приеме на първото си заседание представеното по-долу решение.СЪВЕТЪТ ПО ТЪРГОВИЯТА С УСЛУГИ,признавайки факта, че мерките за защита на околната среда могат да влязат в противоречие с разпоредбите на споразумението; иотбелязвайки, че тъй като мерките за защита на околната среда по принцип са насочени към защита на живота и здравословното състояние на хора, животни и растения, не е ясно дали е необходимо да се формулират допълнителни разпоредби към член ХIV, буква б),РЕШАВА, КАКТО СЛЕДВА:1. С цел да определи дали са необходими изменения в член ХIV на споразумението, в които да се вземат предвид такива мерки, да изиска от Комитета по търговия и околна среда да изследва и докладва (включително и да отправя препоръки, ако има такива) по въпроса за връзката между търговията с услуги и околната среда, включително по въпроса за устойчивото развитие. Комитетът следва да разглежда също и уместността на междуправителствените споразумения за околната среда и взаимовръзката им със споразумението.2. Комитетът следва да докладва за резултатите от своята


text: работа на първата двугодишна среща на Министерската конференция след влизането в сила на Споразумението за създаване на Световната търговска организация.--------------------------------------------------19940415РЕШЕНИЕ ОТНОСНО ПРЕГОВОРИТЕ ЗА ДВИЖЕНИЕТО НА ФИЗИЧЕСКИ ЛИЦАМИНИСТРИТЕ,отбелязвайки задълженията, произтичащи от Уругвайския кръг преговори относно движението на физически лица с цел предлагане на услуги;взимайки под внимание целите на Общото споразумение по търговията с услуги, включително разширяващото се участие на развиващите се страни в търговията с услуги и разширяването на износа на услуги от тези страни;признавайки значението на постигане на по-висока степен на ангажираност в областта на движението на физически лица, с цел да се постигне баланс на ползите, произтичащи от разпоредбите на Общото споразумение по търговията с услуги,РЕШАВАТ, КАКТО СЛЕДВА:1. Преговорите за по-нататъшно либерализиране на движението на физически лица с цел предлагането на услуги следва да продължат след приключването на Уругвайския кръг преговори, за да се постигане по-високо ниво на задълженията на участниците в рамките на Общото споразумение по търговията с услуги.2. За провеждането на тези преговори се създава Група за преговори по въпросите на движението на физически лица. Групата разработва свой процедурен правилник и се отчита периодично пред Съвета по търговията с услуги.3. Групата за преговори провежда първото си заседание не по-късно от 16 май 1994 г. Тя следва да приключи тези преговори и да представи окончателен доклад не по-късно от шест месеца след влизането в сила на Споразумението за създаване на Световната търговска организация.4. Задълженията, произтичащи от тези преговори, се вписват в Списъка на специфичните задължения на всяка страна членка.--------------------------------------------------19940415РЕШЕНИЕ ОТНОСНО ФИНАНСОВИТЕ УСЛУГИМИНИСТРИТЕ,отбелязвайки, че задълженията от Списъка в областта на финансовите услуги след приключването на Уругвайския кръг преговори влизат в сила въз основа на третирането "най-облагодетелствана нация" едновременно с влизането в сила на Споразумението за създаване на Световната търговска организация (наричано по-долу в текста "Споразумение за СТО"),РЕШАВАТ, КАКТО СЛЕДВА:1. При изтичането на период от време не по-дълъг от шест месеца след датата на влизане в сила на Споразумението за СТО страните членки могат да подобряват, изменят или оттеглят всички или част от своите задължения в този сектор, без да предлагат компенсация, независимо от разпоредбите на член ХХI от Общото споразумение по търговията с услуги. В същия срок от време страните членки трябва да финализират своите позиции, свързани с изключенията от третирането "най-облагодетелствана нация" в този сектор, независимо от разпоредбите на Приложението относно изключенията от член II. От датата на влизане в сила на Споразумението за СТО и до изтичане на периода, посочен по-горе, няма да се прилагат изключенията, изброени в Приложението относно изключенията от член II, които зависят от нивото на задълженията, поети от участниците, и от изключенията, прилагани от страна на други участници.2. Комитетът по търговия с финансови услуги контролира хода на преговорите, провеждани съгласно условията на това решение, и докладва за това на Съвета по търговията с услуги не по-късно от четири месеца от датата на влизане в сила на Споразумението за СТО.--------------------------------------------------19940415РЕШЕНИЕ ОТНОСНО ПРЕГОВОРИТЕ ПО УСЛУГИТЕ, СВЪРЗАНИ С МОРСКИЯ ТРАНСПОРТМИНИСТРИТЕ,отбелязвайки, че задълженията на участниците от Списъка в областта на морските транспортни услуги след приключването на Уругвайския кръг преговори влизат в сила въз основа на третиране "най-облагодетелствана


text: нация" едновременно с влизането в сила на Споразумението за създаване на Световната търговска организация (наричано по-долу в текста "Споразумение за СТО"),РЕШАВАТ, КАКТО СЛЕДВА:1. В сектора на морските транспортни услуги следва да започнат преговори на доброволни начала в рамките на Общото споразумение по търговията с услуги. Преговорите следва да бъдат широкообхватни по мащаб, насочени към задълженията в областта на международните морски превози, спомагателните услуги и достъпа до и използването на пристанищните съоръжения, което да доведе до премахване на ограниченията в рамките на определен период от време.2. За осъществяването на този мандат се създава Група за преговори по морските транспортни услуги (наричана по-долу в текста "ГПМТУ (NGMTS)"). ГПМТУ (NGMTS) се отчита периодично за хода на тези преговори.3. Преговорите в ГПМТУ (NGMTS) са открити за всички правителства и за Европейските общности, които заявят желанието си за участие. Към днешна дата следните страни са заявили желанието си да участват в преговорите:Аржентина, Канада, Европейските общности и техните страни членки, Финландия, Хонг Конг, Исландия, Индонезия, Корея, Малайзия, Мексико, Нова Зеландия, Норвегия, Филипините, Полша, Румъния, Сингапур, Швеция, Швейцария, Тайланд, Турция, САЩ.Допълнителни нотификации за намерение за участие следва да се адресират до страната — депозитар на Споразумението за СТО.4. ГПМТУ (NGMTS) следва да проведe своето първо работно заседание не по-късно от 16 май 1994 г. Тя приключва тези преговори и изготвя окончателен доклад не по-късно от юни 1996 г. Окончателният доклад на ГПМТУ (NGMTS) включва дата за изпълнение на резултатите от преговорите.5. До приключването на преговорите прилагането на член II и алинеи 1 и 2 на Приложението относно изключенията от член II се прекратява временно по отношение на този сектор, при което не е необходимо да се изброяват изключенията от третиране "най-облагодетелствана нация". След приключване на преговорите страните членки могат да подобряват, изменят или оттеглят всички свои задължения в този сектор, поети на Уругвайския кръг преговори, без да предлагат компенсация, независимо от разпоредбите на член ХХI на споразумението. В същия срок от време страните членки трябва да финализират своите позиции, свързани с изключенията от третирането "най-облагодетелствана нация" в този сектор, независимо от разпоредбите на Приложението относно изключенията от член II. Ако преговорите не успеят, Съветът по търговията с услуги решава дали да продължи преговорите в съответствие с този мандат.6. Всички задължения, произтичащи от тези преговори, включително датата на влизането им в сила, се вписват в списъците—приложения към Общото споразумение по търговията с услуги и подлежат на разпоредбите на споразумението.7. Подразбира се, че от този момент и до датата на влизане в сила, определена съгласно алинея 4, участниците няма да прилагат никакви мерки, засягащи търговията с транспортни услуги по море, освен в отговор на мерки, прилагани от други страни, както и с цел да поддържат или да подобрят свободата на предоставяне на транспортни услуги по море, но не по начин, който би укрепил позициите им като преговаряща страна.8. Прилагането на разпоредбите в алинея 7 се наблюдава от ГПМТУ (NGMTS). Всеки участник може да доведе до знанието на ГПМТУ (NGMTS) каквото и да е действие или бездействие, което според него има отношение към изпълнението на алинея 7. Подобни нотификации се


text: считат за представени на ГПМТУ (NGMTS), след като са получени от Секретариата.--------------------------------------------------19940415РЕШЕНИЕ ОТНОСНО ПРЕГОВОРИТЕ ПО БАЗОВИТЕ ТЕЛЕКОМУНИКАЦИИМИНИСТРИТЕ РЕШАВАТ, КАКТО СЛЕДВА:1. Преговорите се водят на доброволни начала с цел да се постигне постепенна либерализация на търговията с телекомуникационни транспортни мрежи и услуги (наричани по-долу в текста "базови телекомуникации") и в рамките на Общото споразумение по търговията с услуги.2. Без това да влияе на изхода на преговорите, те следва да бъдат широкообхватни по мащаб, като нито един вид основни телекомуникационни услуги не бъдат изключени от тях a priori.3. За целите на този мандат се създава Група за преговори по базовите телекомуникации (наричана по-долу в текста "ГПБТ (NGBT)"). ГПБТ (NGBT) се отчита периодично за хода на тези преговори.4. Преговорите в ГПБТ (NGBT) са отворени за всички правителства и за Европейските общности, които заявят желанието си за участие. Към днешна дата следните страни са заявили желанието си да участват в преговорите:Австралия, Австрия, Канада, Чили, Кипър, Европейските общности и нейните страни членки, Финландия, Хонг Конг, Унгария, Япония, Корея, Мексико, Нова Зеландия, Норвегия, Словашката република, Швеция, Швейцария, Турция, САЩ.Допълнителните нотификации за намерение за участие се адресират до депозитаря на Споразумението за създаване на Световната търговска организация.5. ГПБТ (NGBT) трябва да проведе своето първо работно заседание не по-късно от 16 май 1994 г. Тя трябва да приключи тези преговори и трябва да състави окончателен доклад не по-късно от 30 април 1996 г. Окончателният доклад на ГПБТ (NGBT) трябва да включва дата за изпълнение на резултатите от преговорите.6. Всички задължения, произтичащи от тези преговори, включително датата на влизането им в сила, се вписват в списъците, приложени към Общото споразумение по търговията с услуги, и подлежат на разпоредбите на споразумението.7. От настоящия момент до датата на влизане в сила, определена съгласно алинея 5, се подразбира, че участниците няма да прилагат никакви мерки, влияещи на търговията с основни телекомуникационни услуги по начин, който би укрепил позициите им като преговаряща страна. Подразбира се, че настоящата разпоредба няма да попречи на изпълнението на търговските и правителствените договорености, отнасящи се до предлагането на основни телекомуникационни услуги.8. Приложението на алинея 7 се наблюдава от ГПБТ (NGBT). Всеки участник може да доведе до знанието на ГПБТ (NGBT) каквото и да било действие или бездействие, което според него има отношение към изпълнението на алинея 7. Подобни нотификации се считат за представените на ГПБТ (NGBT), след като са получени от Секретариата.--------------------------------------------------19940415РЕШЕНИЕ ОТНОСНО ПРОФЕСИОНАЛНИТЕ УСЛУГИМинистрите решават да препоръчат на Съвета по търговията с услуги да приеме на своето първо заседание представеното по-долу решение.СЪВЕТЪТ ПО ТЪРГОВИЯ С ПРОФЕСИОНАЛНИ УСЛУГИ,признавайки влиянието на регулативните мерки, свързани с професионалната квалификация, техническите стандарти и лицензирането върху разширяването на търговията с професионални услуги;желаейки да създаде многостранни правила с цел да гарантира, че след поемането на специфичните договорености тези регулативни мерки няма да представляват ненужни препятствия за предлагането на професионални услуги,РЕШАВАТ, КАКТО СЛЕДВА:1. Работната програма, предвидена в член VI, алинея 4 относно вътрешните разпоредби, следва незабавно да бъде приведена в изпълнение. За тази цел се създава Работна група за професионалните услуги, която да проучи и да докладва, като направи съответните препоръки, за онези правила, които


text: са необходими, за да се гарантира, че мерките, свързани с изискванията и процедурите, техническите стандарти и изискванията за лицензиране в областта на професионалните услуги, няма да се превърнат в ненужни препятствия за търговията.2. В приоритетен порядък Работната група следва да направи препоръки за разработването на многостранни правила в счетоводния сектор с цел да позволи изпълнението на някои конкретни задължения. При изработването на тези препоръки Работната група следва да обърне внимание главно на:a) разработването на многостранни правила, свързани с достъпа до пазарите, с цел да се осигури, че вътрешните регулативни механизми са: i) основани на обективни и прозрачни критерии, като например компетентност и необходими умения за предлагане на услугата; ii) не "по-утежнени" от необходимото, за да осигурят качество на услугата и по този начин да улесни ефективната либерализация на счетоводните услуги;б) използването на международни стандарти, като по този начин се насърчава сътрудничеството със съответните международни организации, както е определено в член VI, алинея 5, буква б), и цели цялостното прилагане на член VII, алинея 5;в) улесняването на ефективното прилагане на член VI, алинея 6 на споразумението чрез разработване на основни насоки за признаване на квалификацията.При разработването на тези правила Работната група взима под внимание значението на правителствените и неправителствените органи и институции, които се занимават с регулиране на професионалните услуги.--------------------------------------------------19940415РЕШЕНИЕ ОТНОСНО ПРИЛАГАНЕТО И ПРЕГЛЕДА НА ДОГОВОРЕНОСТТА ОТНОСНО ПРАВИЛАТА И ПРОЦЕДУРИТЕ ЗА УРЕЖДАНЕ НА СПОРОВЕМИНИСТРИТЕ,НАПОМНЯЙКИ за Решението от 22 февруари 1994 г., според което съществуващите правила и разпоредби на ГАТТ (1947) в областта на решаването на споровете остават в сила до влизането в сила на Споразумението за създаването на Световната търговска организация;ПРИКАНВАТ съответните съвети и комитети да решат да продължат да функционират за целите на разрешаването на възникнал спорен въпрос, за който е постъпило искане за консултации преди тази дата;ПРИКАНВАТ Министерската конференция да извърши пълен преглед на правилата и процедурите, свързани с решаването на спорове в рамките на Световната търговска организация, в срок от четири години след влизането в сила на Споразумението за създаване на Световната търговска организация, а също така да вземе решение на първото си заседание след приключване на този преглед относно това, дали да продължи, да измени или прекрати действието на тези правила и процедури за уреждане на спорове.--------------------------------------------------19940415ДОГОВОРЕНОСТ ОТНОСНО ЗАДЪЛЖЕНИЯТА В ОБЛАСТТА НА ФИНАНСОВИТЕ УСЛУГИУчастниците в Уругвайския кръг преговори имаха възможност да поемат специфични задължения относно финансовите услуги съгласно Общото споразумение по търговията с услуги (наричано в настоящия текст "Споразумението") въз основа на подход, който е алтернативен на подхода съгласно разпоредбите на Част III от споразумението. Беше договорено, че този подход би могъл да се прилага при наличието на следните условия:i) да не противоречи на разпоредбите на споразумението;ii) да не накърнява правото на която и да било страна членка да съставя списъци на своите специфични задължения в съответствие с подхода, използван в разпоредбите на Част III от споразумението;iii) произтичащите от това специфични задължения трябва да се прилагат в съответствие с принципа на най-облагодетелствана нация;iv) не е създадена презумпция относно степента на либерализация, която дадена страна членка поема като задължение съгласно споразумението.Като се основават на преговорите и в зависимост


text: от определените условия и ограничения, заинтересованите страни членки съставиха и вписаха в своите списъци специфичните си задължения съгласно изложения по-долу подход.А. Фактическо положениеВсички условия, ограничения и квалификации относно ангажиментите, посочени по-долу, се ограничават до съществуващите несъответстващи мерки.Б. Достъп до пазараМонополни права1. Следният текст следва да се прибави в допълнение към член VIII от споразумението:"Всяка страна членка следва да изброи в своя списък, отнасящ се до финансовите услуги, съществуващите монополни права и да се стреми да ги премахне или да намали техния обхват. Независимо от разпоредбите на подточка 1б) на Приложението за финансовите услуги, настоящата алинея се отнася до дейностите, упоменати в подточка 1б) iii) на приложението."Финансови услуги, закупени от обществени институции2. Независимо от разпоредбите на член ХIII от споразумението всяка страна членка следва да гарантира, че спрямо доставчиците на финансови услуги на която и да било друга страна членка, намиращи се на нейната територия, се прилага третиране "най-облагодетелствана нация" и национално третиране относно закупуването или придобиването на финансови услуги от обществени институции на страната членка на нейната територия.Трансгранична търговия3. Всяка страна членка следва да разрешава на доставчици на финансови услуги, които по принцип нямат постоянно местожителство в нея, да предлагат чрез посредник или в качеството си на посредник при условията и правилата на националното третиране следните услуги:а) Рискова застраховка, свързана със:i) морско корабоплаване, търговска авиация, изстрелване на космически ракети и товари (включително на спътници), като застраховката покрива всичко или част от следното: превозваните стоки, средството, използвано за превоз на стоките, както и всякакви отговорности, произтичащи от това; иii) международно транзитирани стоки;б) презастраховка, преотстъпване и спомагателни услуги към застраховката, упомената в подточка 5а) iv) от приложението;в) предоставяне и трансфер на финансова информация и обработка на финансови данни съгласно подточка 5a) xv) от приложението, както и консултантски и други спомагателни услуги с изключение на посредничество, свързани с банковите и други финансови услуги, упоменати в подточка 5a) xvi) от приложението.4. Всяка страна членка трябва да позволява на своите местни и чуждестранни лица да закупуват на територията на всяка друга страна членка финансовите услуги, посочени във:а) подточка 3а);б) подточка 3б);в) подточки от 5a) v) до xvi) на приложението.Търговско присъствие5. Всяка страна членка следва да предоставя на доставчиците на финансови услуги на всяка друга страна членка правото да установяват и разширяват своето търговско присъствие в рамките на своята територия, включително посредством придобиването на съществуващи предприятия.6. Страна членка може да налага реда, условията и процедурите за предоставяне на разрешително за установяване на търговско присъствие дотолкова, доколкото с това не се заобикаля задължението на тази страна членка по точка 5, и при условие, че те са в съответствие с другите задължения по споразумението.Нови финансови услуги7. Страна членка следва да разрешава на доставчиците на финансови услуги на всяка друга страна членка, които са се установили на нейна територия, да предлагат всякакви нови финансови услуги на нейна територия.Трансфер на информация и обработка на информация8. Нито една страна членка не трябва да предприема мерки, препятстващи трансфера на информация и обработката на финансова информация, включително трансфера на информация по електронен път; или мерки, които пречат на трансфера на оборудване, ако такъв


text: трансфер на информация, обработката на финансова информация и трансфер на оборудване са необходими за осъществяването на нормалната дейност на доставчика на финансови услуги в зависимост от правилата за внос в съответствие с международни договорености. Нищо в тази алинея не ограничава правото на дадена страна членка да защитава личните данни, правото на лична тайна и поверителността на индивидуалните данни и сметки, доколкото това право не се използва за заобикаляне на разпоредбите на споразумението.Временен достъп на служители9. а) Всяка страна членка разрешава временен достъп до своята територия на следните служители на доставчик на финансови услуги на всяка друга страна членка, ако той е установил или установява търговско присъствие на територията на тази страна членка:i) висши ръководни кадри, притежаващи собствена информация, която е от съществено значение за създаването, контрола и действието на услугите на доставчика на финансови услуги; иii) специалисти в областта на операциите на доставчика на финансови услуги.б) Всяка страна членка разрешава временен достъп на своята територия на следните служители, свързани с търговското присъствие на доставчик на финансови услуги на всяка друга страна членка, в зависимост от наличието на квалифициран персонал на нейната територия:i) компютърни специалисти, специалисти в областта на телекомуникациите и специалисти в областта на счетоводството на доставчика на финансови услуги; иii) актюери и специалисти юристи.Недискриминационни мерки10. Всяка страна членка следва да се стреми да премахва или да ограничава всякакви по-значителни негативни влияния върху доставчика на финансови услуги от която и да било друга страна членка, по:а) недискриминационните мерки, които препятстват доставчиците на финансови услуги да предлагат на територията на страната членка и под форма, определена от страната членка, всички финансови услуги, разрешени от страната членка;б) недискриминационни мерки, които ограничават разширяването на дейността на доставчиците на финансови услуги на цялата територия на страната членка;в) мерки на страната членка в случаите, когато тази страна членка прилага същите мерки спрямо доставката както на банкови услуги, така и на услуги, свързани с ценни книжа, и доставчикът на финансови услуги на всяка друга страна членка е съсредоточил своята дейност в областта на доставки на услуги във връзка с ценни книжа; иг) други мерки, които, макар да съответстват на разпоредбите на споразумението, имат негативно влияние върху възможностите на доставчиците на финансови услуги на всяка друга страна членка да оперира, да се конкурира и да навлезе на пазара на страната членка;при условие, че всяко действие, предприето в съответствие с тази алинея, няма да представлява скрита дискриминация срещу доставчиците на финансови услуги на страната членка, предприела подобни действия.11. По отношение на недискриминационните мерки, посочени в подточки 10а) и б), всяка страна членка се стреми да не ограничава сегашните пазарни възможности или облаги, с които вече се ползват като общност доставчиците на финансови услуги от други страни членки на територията на тази държава член, при условие че този ангажимент не води до скрито дискриминиране на доставчиците на финансови услуги от страната членка, която прилага такива мерки.В. Национално третиране1. Съгласно правилата и условията, определящи националното третиране, всяка страна членка следва да предоставя на доставчиците на финансови услуги на всяка друга страна членка, която се е установила на нейната територия, достъп


text: до системите за плащания и клиринг, поддържани от обществени институции, както и до официални източници на финансиране и рефинансиране, достъпни при нормалната им дейност. Тази алинея няма за цел да осигури достъп до крайни заемодатели на страната членка.2. Когато членството или участието във, или достъпът до саморегулиращ се орган, борса за ценни книжа или фючърси, клирингова агенция или друга организация или асоциация се изисква от дадена страна членка, за да могат доставчиците на финансови услуги от всички страни членки да предоставят финансови услуги на равноправна основа в сравнение с доставчиците на финансови услуги от тази страна членка, или когато страната членка осигурява на такива субекти, пряко или непряко, привилегии или предимства в предоставянето на финансови услуги, тази страна членка следва да гарантира, че тези субекти предоставят национално третиране на доставчиците на финансови услуги от която и да било друга страна членка, установени на територията на тази държава член.Г. ОпределенияЗа целите на настоящата договореност:1. Понятието "доставчик на финансови услуги, който няма постоянно местожителство в дадената страна членка" означава доставчик на финансови услуги, който доставя финансови услуги на територията на дадена страна членка от предприятие, намиращо се на територията на друга страна членка, независимо дали този доставчик на финансови услуги има или не търговско присъствие на територията на страната членка, на която се доставят финансовите услуги.2. Понятието "търговско присъствие" означава предприятие в рамките на територията на страна членка за доставка на финансови услуги и включва пълно или частично притежание на дъщерни дружества, смесени предприятия, партньорство, еднолична собственост, франчайзингови операции, клонове, агенции, представителни офиси или други организации.3. Понятието "нова финансова услуга" означава услуга от финансов характер, включително услугите, свързани със съществуващи и нови продукти или с начина, по който се доставя продуктът, който не се предоставя от доставчик на финансови услуги на територията на определена страна членка, но се предоставя на територията на друга страна членка.--------------------------------------------------19941223ПРИЛОЖЕНИЕ 419941223Споразумение относно държавните поръчкиСТРАНИТЕ ПО НАСТОЯЩОТО СПОРАЗУМЕНИЕ (наречени по-долу "Страните"),КАТО ПРИЗНАВАТ необходимостта от многостранна рамка за правата и задълженията по отношение на закони, подзаконови актове, процедури и практики относно държавните поръчки с оглед постигане на по-голяма либерализация и разширение на световната търговия и усъвършенстване на международната рамка за осъществяване на международна търговия;КАТО ПРИЗНАВАТ, че закони, подзаконови актове, процедури и практики относно държавните поръчки не следва да се подготвят, приемат или прилагат за чуждестранни или местни продукти и услуги, както и да се прилагат за чуждестранни или местни доставчици по начин, позволяваш защита за местните продукти или услуги, или за местните доставчици, и не следва да се прави дискриминация между чуждестранните продукти или услуги, или между чуждестранните доставчици;КАТО ПРИЗНАВАТ, че е желателно да се осигури прозрачност на законите, подзаконовите актове, процедурите и практиките относно държавните поръчки;КАТО ПРИЗНАВАТ необходимостта от установяване на международни процедури относно нотификацията, съгласуването, наблюдението и уреждането на спорове с оглед да се гарантира справедливо, незабавно и ефективно прокарване на международните разпоредби относно държавните поръчки и да се поддържа равновесието между права и задължения на възможно най-високо ниво;КАТО ПРИЗНАВАТ необходимостта от това да се вземат под внимание развитието, финансовите и търговските нужди на развиващите се страни,


text: в частност на най-слабо развитите страни;В ЖЕЛАНИЕТО СИ, в съгласие с параграф 6, буква б) на член IХ от Споразумението относно държавните поръчки, сключено на 12 април 1979 г., с внесени изменения на 2 февруари 1987 г., да разширят и подобрят споразумението на основата на взаимно сътрудничество, и разширят предмета на споразумението, така че да включва договори за услуги;В ЖЕЛАНИЕТО СИ да насърчат приемането на и присъединяването към настоящото споразумение от правителства, които не са страни по него;КАТО ЗАПОЧНАХА допълнителни преговори в изпълнение на тези цели;СЕ СПОРАЗУМЯХА ЗА СЛЕДНОТО:Член 1Обсег и предмет на действие1. Настоящото споразумение се прилага за всеки закон, подзаконов акт, процедура и практика относно всяка държавна доставка, предмет на настоящото споразумение, така както е посочено в Допълнение I [1].2. Настоящото споразумение се прилага за поръчки с всяко договорно средство, включително с такива методи като покупка, или като лизинг, аренда или покупка на изплащане, със или без опция за закупуване, включително всяка комбинация от продукти и услуги.3. Ако юридически лица, в контекста на доставка - предмет на настоящото споразумение, отправят молба в смисъл, че предприятия, които не са включени в Допълнение I, да възлагат договори в съгласие с конкретни изисквания, член III се прилага mutatis mutandis по отношение на тези изисквания.4. Настоящото споразумение се прилага към всеки договор за доставка на стойност не по-малка от съответния праг, посочен в Допълнение I.Член IIОценка на договорите1. Следващите разпоредби се прилагат за определяне на стойността на договорите [2], по смисъла на изпълнение на настоящото споразумение.2. Оценката отчита всички форми на възнаграждение, включително всички получени премии, хонорари, комисиони и лихви.3. Изборът на метода за оценка не се използва и никое изискване за доставка не се разделя с намерение да се избегне прилагане на настоящото споразумение.4. Ако отделно искане за доставка доведе до възлагане на повече от един договор, или ако при вече възложени договори доведе до отделни части, основата за оценката е или:а) действителната стойност на аналогични повтарящи се договори, сключени за предишната фискална година, или приведена към 12 месеца, ако е възможно, за очакваните промени в количеството и стойността през следващите 12 месеца илиб) приблизителната стойност на повтарящите се договори през фискалната година или 12 месеца след първоначалния договор.5. В случаи на договори за лизинг, аренда или покупка на изплащане на продукти или услуги, или в случай на договори, които не посочват обща цена, основата за оценка е:а) в случай на договори за фиксиран срок, при които срокът им е 12 месеца или по-малко, общата договорна цена за тяхното времетраене или, ако този срок превишава 12 месеца, тяхната обща стойност, включително приблизителната остатъчна стойност;б) в случай на договори за неопределен период – месечната вноска, умножена по 48.Ако има съмнение, използва се втората основа за оценката, а именно буква б).6. В случай, че в предвидения договор изрично се предвижда включването на клаузи за опции, основата за оценката е общата стойност на максимално допустимата договорна цена, включително всички опции.Член IIIНационално третиране и недискриминация1. По отношение на всички закони, подзаконови актове, процедури и практики относно държавните поръчки, предмет на настоящото споразумение, всяка страна по


text: споразумението предоставя незабавно и безусловно спрямо продуктите, услугите и доставчиците на други страни, предлагащи продукти или услуги на страните по споразумението третиране, което не е по-малко благоприятно от:а) това, което е съгласувано за местните продукти, услуги и доставчици иб) това, което е съгласувано за продукти, услуги и доставчици на всяка друга страна по споразумението.2. По отношение на всички закони, подзаконови актове, процедури и практики относно държавните поръчки, предмет на настоящото споразумение, всяка страна по споразумението гарантира:а) че нейните юридически лица няма да третират местно установил се доставчик по-малко благоприятно от друг местно установил се доставчик на основа на степента на чуждестранна принадлежност или собственост иб) че нейните юридически лица няма да проявяват дискриминация срещу местно установили се доставчици на основата на страната на произход на доставяната стока или услуга, при условие, че страната на производството е страна по споразумението, в съгласие с разпоредбите на член IV.3. Разпоредбите на параграфи 1 и 2 не се прилагат за мита и такси от всякакъв вид, налагани на или във връзка със внос, с метода на налагане на тези мита и такси, с други регламенти и формалности за внос, както и с мерки, засягащи търговията на услуги, с изключение на закони, подзаконови актове, процедури и практики относно държавните поръчки, предмет на настоящото споразумение.Член IVПравила за произхода1. Страна по споразумението не прилага правилата за произход към продукти или услуги, внасяни или доставяни по смисъла на държавните поръчки, предмет на настоящото споразумение от други страни по споразумението, които са различни от правилата за произход, прилагани при нормалния ход на търговията и по времето на въпросната сделка, спрямо внос или поръчки на същите продукти или услуги от същите страни по споразумението.2. След приключването на работната програма за хармонизация на правилата за произход на стоките, която ще бъде предприета в изпълнение на Споразумението за правилата за произход в Приложение 1А на Споразумението за създаване на Световната търговска организация (наречено тук по-долу "Споразумение за СТО") и преговорите относно търговията с услуги, страните по споразумението отчитат резултатите от тази програма и от тези преговори, за да коригират параграф 1, ако е целесъобразно.Член VСпециално и различно третиране на развиващите се страниЦели1. При изпълнение и администриране на настоящото споразумение, посредством изложените в настоящия член разпоредби, страните по споразумението отчитат надлежно развитието, финансовите и търговските нужди на развиващите се страни, в частност на най-слабо развитите страни, с оглед нуждата им да:а) запазят позицията си на баланс на плащанията и осигурят ниво на резерви, адекватно за изпълнението на програмите за икономическо развитие;б) насърчат създаването или развитието на местни индустрии, включително развитието на дребни и занаятчийски индустрии в селски или изостанали райони; както и икономическото развитие в други сектори на икономиката;в) подкрепят индустриални единици дотогава, докато същите зависят напълно или съществено от държавните поръчки иг) насърчат икономическото им развитие посредством регионални или глобални договорености между развиващите се страни, представени на Конференцията на министрите на Световната търговска организация (наречена тук по-долу "СТО"), и същата да не се отнесе неодобрително към тях;2. В съответствие с разпоредбите на настоящото споразумение всяка страна по споразумението, при подготовката и прилагането


text: на закони, подзаконови актове и процедури, засягащи държавните поръчки, улеснява по-голям внос от развиващите се страни, като не забравя специфичните проблеми на най-слабо развитите страни и на страните с нисък стадий на икономическо развитие.Предмет на действие3. С оглед да се гарантира, че развиващите се страни са в състояние да се придържат към настоящото споразумение при условия, съответстващи на тяхното развитие, финансовите и търговските им нужди, изброените в параграф 1 цели се вземат надлежно под внимание в хода на преговорите, с оглед поръчките на развиващите се страни да бъдат предмет на разпоредбите на настоящото споразумение. При подготовка на списъците си за предмета на действие в изпълнение на разпоредбите на настоящото споразумение, развитите страни се стремят да включат юридически лица, доставящи продукти и услуги от експортен интерес за развиващите се страни.Съгласувани изключения4. Една развиваща се страна може да преговаря с други участници в преговори в изпълнение на настоящото споразумение взаимно приемливи изключения от правилата за национално третиране по отношение на определени юридически лица, продукти и услуги, включени в нейните списъци за предмет на действие, като се вземат под внимание конкретните обстоятелства на всеки отделен случай. В тези преговори се отчитат надлежно съображенията, споменати в параграф 1, букви от а) до в). Една развиваща се страна, участваща в регионални или глобални договорености между развиващите се страни, цитирани в параграф 1, буква г), може също да договори изключения за своите списъци, като се вземат под внимание конкретните обстоятелства на всеки отделен случай и се отчетат inter alia разпоредбите относно държавните поръчки, предвидени в съответните регионални или глобални договорености, и в частност продуктите или услугите, които могат да са предмет на общи програми за индустриално развитие.5. След влизане в сила на настоящото споразумение, една развиваща се страна може да модифицира списъците си за предмет на дейност в съгласие с разпоредбите за модификация на тези списъци, съдържащи се в член ХХIV, параграф 6, отчитайки техните развойни, финансови и търговски нужди, или може да отправи молба към Комисията за държавни поръчки (наречена по-долу "Комисията") да направи изключение от правилата относно националното третиране на някои юридически лица, продукти или услуги, включени в нейните списъци за предмет на действие, като се вземат под внимание конкретните обстоятелства за всеки отделен случай и се отчетат надлежно разпоредбите на параграф 1, букви от а) до в). След влизане в сила на настоящото споразумение, развиваща се страна може да отправи молба към Комисията да разреши изключение за някои юридически лица, продукти или услуги, включени в списъците й за предмет на действие в светлината на нейното участие в регионални или глобални договорености между развиващите се страни, като се вземат под внимание конкретните обстоятелства за всеки отделен случай и се отчетат надлежно разпоредбите на параграф 1, буква г). Всяка молба, отправена до Комисията от развиваща се страна - участник в споразумението относно модификацията на списък, се придружава с документация, релевантна за молбата или с такава информация, каквато ще е необходима за разглеждане на въпроса.6. Параграфи 4 и 5 се прилагат mutatis mutandis за развиващите се страни, присъединили се към настоящото споразумение, след неговото влизане в


text: сила.7. Тези съгласувани изключения, така както се споменава в параграфи 4, 5 и 6, са под условие на преглед в съгласие с разпоредбите на параграф 14 по-долу.Техническа помощ за развиващите се страни-участнички (в споразумението)8. Всяка развита страна-участник в споразумението предоставя при отправена молба техническа помощ, каквато реши за подходяща за развиващите се страни-участнички, за решаване на техните проблеми в областта на държавните поръчки.9. Тази помощ, предоставяна на основата на недискриминация между развиващите се страни-участнички в споразумението, е свързана между другото със:- решаване на конкретни технически проблеми, засягащи възлагането на конкретен договор и- всеки друг проблем, който отправилата молбата страна по споразумението и друга страна по споразумението се договорят да третират в контекста на тази помощ.10. Техническата помощ, цитирана в параграфи 8 и 9, включва превод на документацията за квалификация и офертите, направени от доставчиците на развиващите се страни-участнички в споразумението на официален език на Световната търговска организация, посочен от юридическото лице, освен ако развитите страни-участнички в споразумението не решат, че преводът е труден и в този случай се дава обяснение на развиващите се страни-участнички при отправяне на молбата им или до развитите страни-участнички, или до техни юридически лица.Информационни центрове11. Развитите страни-участнички в споразумението създават, поотделно или съвместно, информационни центрове, за да отговорят на основателни молби от развиващи се страни-участнички за информация, отнасяща се между другото за закони, подзаконови актове, процедури и практики относно държавните поръчки, предизвестия за планираните поръчки, които се публикуват, адреси на юридически лица, предмет на настоящото споразумение, както и относно характера и обема на продуктите или услугите, които са доставени или предстои да бъдат доставени, включително наличната информация относно бъдещи търгове. Комисията може също да изгради информационен център.Специално третиране на най-слабо развитите страни12. Като се вземе предвид параграф 6 на Решението на ДОГОВАРЯЩИТЕ СЕ СТРАНИ ГАТТ (1947) от 28 ноември 1979 г. относно диференцираното и по-благоприятно третиране, взаимодействието и по-пълното участие на развиващите се страни (BLSD 26S/203-205), специално третиране се допуска за най-слабо развитите страни-участнички и за доставчиците в тези страни по отношение на продукти или услуги с произход в тези страни, в контекста на всякакви общи или конкретни мерки в полза на развиващите се страни-участнички в споразумението. Една страна по споразумението може освен това да се съгласи ползите от настоящото споразумение да бъдат разрешени за доставчици в най-слабо развитите страни, които не са страни по споразумението, по отношение на продукти или услуги с произход в тези страни.13. Всяка развита страна-участник в споразумението предоставя при отправена молба помощ, каквато реши за подходяща за потенциалните участници в търг в най-слабо развитите страни при представяне на техните оферти и избиране на продуктите и услугите, за които съществува вероятност да са от интерес за нейните юридически лица, а така също и за доставчиците в най-слабо развитите страни, и аналогично им помага да отговорят на техническите регламенти и стандарти, отнасящи се за продукти или услуги, които са предмет на планираната доставка.Преглед14. Комисията прави ежегодно преглед на действието и ефективността на този член и, след всеки три години действие и на основата на доклади, представени от страните по споразумението, прави основен преглед,


text: за да оцени неговите ефекти. Като част от тези тригодишни прегледи и с оглед постигане на максимално изпълнение на разпоредбите на настоящото споразумение, включвайки в частност член III и като взема под внимание развитието, финансовата и търговската ситуация на съответните развиващи се страни, комисията проверява дали изключенията, предвидени в съгласие с разпоредбите на параграфи от 4 до 6 на настоящия член да бъдат модифицирани или разширени.15. В хода на по-нататъшните рундове на преговорите в съгласие с разпоредбите на член ХХIV, параграф 7, всяка развиваща се страна-участник в споразумението трябва да обмисли възможността да разшири списъците си за предмет на дейност, отчитайки своята икономическа, финансова и търговска ситуация.Член VIТехнически спецификации1. Техническите спецификации, определящи характеристиките на продуктите или услугите, които трябва да бъдат произведени, като например: качество, техническа характеристика, безопасност и измерения, символи, терминология, опаковане, маркиране и етикетиране, или процесите и методите за тяхното производство и изискванията, свързани с процедурите за оценка на съответствието, предписани от закупуващите юридически лица, не следва да се подготвят, приемат или прилагат с оглед или с ефект на създаване на ненужни препятствия за международната търговия.2. Техническите спецификации, предписани от закупуващите юридически лица, ако е целесъобразно:а) са по-скоро техническа характеристика, отколкото проектна или описателна характеристика иб) се основават на международни стандарти, ако съществуват такива; в противен случай на технически регламенти [3], признати национални стандарти [4] или строителни кодекси.3. Не трябва да има изискване за или препратка към конкретна търговска марка или търговско наименование, патент, дизайн или тип, конкретен произход, производител или доставчик, освен ако няма достатъчно прецизен или разбираем начин да се опишат изискванията за доставката и при условие, че в тръжната документация се включат такива думи, като "или еквивалентно".4. Юридическите лица не търсят и не приемат по начин, който да има ефекта на препятстващ конкуренцията съвет, който може да се използва при подготовката на спецификациите за конкретна доставка от фирма, която може да има търговски интерес от доставката.Член VIIТръжни процедури1. Всяка страна по споразумението гарантира, че тръжните процедури на нейните юридически лица се прилагат по недискриминационен начин и са в съответствие с разпоредбите, съдържащи се в членове VII до ХVI.2. Юридическите лица не предоставят на никой доставчик информация по отношение на конкретна доставка по начин, който би имал ефекта на препятстващ конкуренцията.3. По смисъла на настоящото споразумение:а) Открити тръжни процедури са процедурите, при които всички заинтересовани доставчици могат да представят оферта.б) Избирателни тръжни процедури са процедурите, при които в съответствие с член Х, параграф 3 и други релевантни разпоредби на настоящото споразумение, поканени от юридическото лице доставчици могат да представят оферта.в) Ограничени тръжни процедури са процедурите, при които юридическото лице се свързва индивидуално с доставчиците, само при условията, посочени в член ХV.Член VIIIКвалификация на доставчицитеВ процеса на квалификация на доставчиците, юридическите лица не проявяват дискриминация между доставчиците на другите страни по споразумението, или между местни доставчици и доставчици на други страни. Процедурите за квалификация са в съответствие със следното:а) всякакви условия за участие в тръжни процедури се публикуват във време, адекватно да позволи на заинтересуваните доставчици да инициират и, до размера съвместим с ефективното действие на процеса


text: на доставка, да завършат квалификационните процедури;б) всякакви условия за участие в тръжни процедури се ограничават до такива, които са от съществено значение да гарантират способността на фирмата да изпълни въпросния договор. Всякакви условия за участие, които се изискват от доставчиците, включително финансовите гаранции, техническите квалификации и информацията, необходими за създаване на финансовия, търговския и техническия капацитет на доставчиците, а така също и удостоверяването на квалификациите, не са по-малко благоприятни за доставчиците на другите страни по споразумението, отколкото за местните доставчици и не се прави дискриминация между доставчиците на другите страни. Финансовият, търговският и техническият капацитет на доставчика се оценява на основата както на глобалната бизнес дейност на доставчика, така и на неговата дейност на територията на закупуващото юридическо лице, като се обръща надлежно внимание на правното взаимоотношение между организациите-доставчици;в) процесът и времето, необходими за квалифициране на доставчици, не трябва да се използват, за да се държат доставчиците на другите страни по споразумението извън списъка на доставчиците или да не се вземат под внимание за конкретна планирана доставка. Юридическите лица признават за квалифицирани онези местни доставчици или доставчици на други страни по споразумението, които отговарят на условията за участие в конкретна планирана доставка. Доставчиците, желаещи да участват в конкретна планирана доставка, които може още да не са квалифицирани, се вземат също под внимание - при условие, че има достатъчно време да изпълнят квалификационната процедура;г) юридическите лица, поддържащи постоянни списъци на квалифицирани доставчици, гарантират това, че доставчиците могат да подадат молба за квалификация по всяко време; и че всички квалифицирани доставчици, отправили молба за това, се включват в списъците в рамките на разумно кратък срок;д) ако след публикация на съобщението по член IХ, параграф 1 доставчик, който още не е квалифициран, оправи молба да участва в планирана доставка, юридическото лице започва незабавно процедури за квалификация;е) всеки доставчик, оправил молба да стане квалифициран доставчик, се уведомява от съответните юридически лица относно решението в това отношение. Квалифицираните доставчици, които юридическите лица са включили в постоянни списъци, се уведомяват и относно прекратяването на всякакви такива списъци или изваждането им от тях;ж) всяка страна по споразумението гарантира, че:i) всяко юридическо лице и съставляващите го части следват една-единствена квалификационна процедура, освен в случаите на надлежно обоснована необходимост от различна процедура иii) се полагат усилия да се сведат до минимум разликите в квалификационните процедури между юридическите лица.з) нищо в букви от а) до ж) не изключва възможността за изключване на някой доставчик на такива основания като банкрут или фалшиви декларации - при условие, че това действие е в съгласие с националното третиране и с разпоредбите за недискриминация по настоящото споразумение.Член IХПокана за участие относно планирана доставка1. В съгласие с параграфи 2 и 3 юридическите лица публикуват покана за участие за всички случаи на планирана доставка, освен ако не е предвидено друго в член ХV (ограничено предлагане). Съобщението се публикува в подходяща публикация, посочена в допълнение II.2. Поканата за участие може да приеме форма на съобщение относно предложената доставка, така както е предвидено в параграф 6.3. Юридическите лица в приложения 2 и 3 могат да използват като покана за


text: участие съобщение относно планирана доставка, така както е предвидено в параграф 7, или съобщение относно системата за квалификация, така както е предвидено в параграф 9.4. Юридическите лица, които използват съобщение относно планирана доставка като покана за участие, канят след това всички доставчици, изразили интерес, да потвърдят своя интерес на основата на информация, която включва като минимум информацията, цитирана в параграф 6.5. Юридическите лица, които използват система за квалификация като покана за участие, предоставят, под условие на съображенията, цитирани в параграф 4 от член ХVIII, и навреме информация, която позволява на всички, които са изразили интерес, да имат възможност да оценят смислено интереса си от участие в доставката. Тази информация включва информацията, съдържаща се в съобщенията, цитирани в параграфи 6 и 8 до обема, в който такава информация е на разположение. Информацията, предоставена на един заинтересуван доставчик, се предоставя по недискриминационен начин на другите заинтересувани доставчици.6. Всяко съобщение относно предложена доставка, цитирано в параграф 2, съдържа следната информация:а) характера и количеството, включително всякакви опции за по-нататъшни поръчки и, ако е възможно, оценка за сроковете, в рамките на които тези опции могат да бъдат упражнени; в случай на повтарящи се договори характерът и количеството и, ако е възможно, оценка на сроковете за следващите съобщения относно търговете за продуктите или услугите, които трябва да бъдат доставени;б) дали процедурата е открита или селективна, или ще включва преговори;в) всяка дата за стартиране на доставката или завършване на доставката на стоки или услуги;г) адреса и крайната дата за представяне на молба за получаване на покана за търг или за квалификация за списъците на доставчиците, или за получаване на оферти, а така също и езика или езиците, на които те трябва да бъдат представени;д) адреса на юридическото лице, възложило договора и предоставящо всяка информация, необходима за получаване на спецификации и други документи;е) всякакви икономически и технически изисквания, финансови гаранции и информация, изисквани от доставчиците;ж) сумата и условията за плащане на всяка сума, платима за тръжната документация из) дали юридическото лице желае да получи оферти за закупуване, лизинг, наем или покупка на изплащане или за повече от един от тези методи.7. Всяко съобщение относно планирана доставка, цитирано в параграф 3, съдържа максимална част от информацията, цитирана в параграф 6, която е налице. То във всеки случай включва информацията, цитирана в параграф 8 иа) изявление относно това, че заинтересуваните доставчици следва да изразят интереса си от доставка за юридическото лице;б) точка за контакт в юридическото лице, откъдето може да се получи допълнителна информация.8. За всеки случай на планирана доставка юридическото лице публикува резюмирано съобщение на един от официалните езици на Световната търговска организация. Съобщението съдържа най-малко следната информация:а) предмета на договора;б) крайни срокове, установени за предаване на офертите или на молба за покана за участие в търг ив) адресите, от които могат да бъдат поискани документите, свързани с договорите.9. В случай на селективни тръжни процедури, юридическите лица, поддържащи постоянни списъци на квалифицирани доставчици, публикуват ежегодно в една от публикациите, изброени в допълнение III, съобщение относно следното:а) изброяване на поддържаните списъци, включително техните заглавия, във връзка с продуктите или услугите,


text: или категориите продукти или услуги, които ще бъдат доставяни чрез списъците;б) условията, които доставчиците трябва да изпълнят с оглед на тяхното вписване в тези списъци и методите, съгласно които всяко от тези условия ще бъде удостоверено от съответното юридическо лице ив) периода на валидност на списъците, както и формалностите във връзка с тяхното подновяване.Ако такова съобщение се използва като покана за участие в съгласие с параграф 3, съобщението включва освен това следната информация:г) характера на съответните продукти или услуги;д) изявление в смисъл, че съобщението съставлява покана за участие.Ако обаче продължителността на квалификационната система е три години или по-малко и ако продължителността на системата се обяснява в съобщението и освен това се обяснява, че следващи съобщения няма да бъдат публикувани, достатъчно е това съобщение да бъде публикувано само веднъж, в началото на системата. Такава система не се използва по начин, заобикалящ разпоредбите на настоящото споразумение.10. Ако след публикацията на покана за участие във всеки случай на планирана доставка, но преди срока, посочен за отваряне или получаване на офертите, така както са посочени в съобщенията или в тръжната документация, стане необходимо да се поправи или повторно да се използва съобщението, поправката или повторно използваното съобщение се разпраща по същия начин, както оригиналните документи, на които се основава поправката. Всяка съществена информация, дадена на един доставчик с оглед на конкретна планирана доставка, се дава едновременно на всички други засегнати доставчици в срок, адекватен да позволи на доставчиците да обмислят тази информация и да реагират на нея.11. Юридическите лица обясняват в съобщението, цитирано в настоящия член или в публикацията, в която се появява съобщението, че доставката е в сферата на действие на споразумението.Член ХСелективни процедури1. За да се гарантира оптимална ефективна международна конкуренция при изпълнение на селективните тръжни процедури, юридическите лица канят за всяка планирана доставка за участие в търгове максимален брой местни доставчици и доставчици на други страни по споразумението, в съгласие с ефективната работа на системата за поръчки. Те избират доставчиците да участват в процедурата по справедлив и недискриминационен начин.2. Юридическите лица, поддържащи постоянни списъци на квалифицирани доставчици, могат да изберат доставчици, които да бъдат поканени за участие в търг измежду включените в списъците. Всяка селекция позволява равни възможности за доставчиците в списъците.3. Доставчиците, пожелали да участват в конкретна планирана доставка, получават разрешение да представят оферта и се вземат под внимание, при условие обаче че, по отношение на онези, които все още не са квалифицирани, има достатъчно време да завършат квалификационната процедура в изпълнение на членове VIII и IХ. Броят на допълнителните доставчици, получили разрешение да участват, се ограничава само с ефективната работа на системата за поръчките.4. Молбите за участие в селективните тръжни процедури могат да бъдат предавани с телекс, телеграма или факсимиле.Член ХIКрайни срокове за представяне на офертите и за доставкаОбщи понятия1. а) Всеки предписан краен срок е адекватен да позволи на доставчици на други страни по споразумението, а така също и на местни доставчици да подготвят и представят оферти преди закриване на тръжните процедури. При определяне на всеки такъв срок юридическите лица – в съответствие със собствените им разумни нужди,


text: отчитат такива фактори, като сложността на планираната доставка, обмена на предвижданото поддоговаряне и обичайното време за изпращане на офертите по пощата от чуждестранни и местни пунктове.б) Всяка страна по споразумението гарантира това, че нейните юридически лица отчитат надлежно закъсненията в публикацията, когато определят крайната дата за получаване на офертите или на молбите за покана за участие в търг.Крайни срокове2. Освен дотолкова, доколкото е предвидено в параграф 3,а) при откритите процедури периодът за получаване на офертите не е по-малък от 40 дни от датата на публикацията, цитирана в член IХ, параграф 1;б) при селективните процедури, които не включват използване на постоянен списък на квалифицирани доставчици, периодът за представяне на молба за покана за участие в търг не е по-малък от 25 дни от датата на публикацията, цитирана в член IХ, параграф 1; периодът за получаване на офертите не е в никакъв случай по-малък от 40 дни от датата на издаване на поканата за участие в търг.в) при селективните процедури, които включват използване на постоянен списък на квалифицирани доставчици, периодът за получаване на офертите не е по-малък от 40 дни от датата на първоначалното издаване на поканите за участие в търг, независимо дали датата за първоначалното издаване на поканите за участие съвпада или не с датата на публикацията, цитирана в член IХ, параграф 1.3. Периодите, цитирани в параграф 2, могат да бъдат намалени при обстоятелствата, изложени тук по-долу:а) ако отделно съобщение е било публикувано 40 дни и не повече от 12 месеца предварително и съобщението съдържа като минимум:i) максимална част от информацията, цитирана в член IХ, параграф 6, каквато има налице;ii) информацията, цитирана в член IХ, параграф 8;iii) изявление за това, че заинтересуваните доставчици следва да изразят интереса си от доставка за юридическото лице иiv) точка за контакт в юридическото лице, откъдето може да се получи допълнителна информация,40-дневният срок за получаване на офертите може да се замени с период, достатъчно дълъг да позволи отговорно представяне на оферти, който срок като общо правило не следва да е по-малък от 24 дни, но във всички случаи не по-малък от 10 дни;б) в случай на втори или следващи публикации, третиращи договори с повтарящ се характер по смисъла на член IХ, параграф 6, 40-дневният срок за получаване на офертите може да бъде намален до не по-малко от 24 дни;в) ако състояние на неотложност, обосновано надлежно от юридическото лице, направи неизпълними въпросните периоди, посочените в параграф 2 периоди могат да бъдат намалени, но не следва в никакъв случай да са по-кратки от 10 дни от датата на публикацията, цитирана в член IХ, параграф 1 илиг) периодът, цитиран в параграф 2, буква в), може по отношение на поръчки от юридически лица, изброени в Приложения 2 и 3, да се определи по взаимно съгласие между юридическото лице и избраните доставчици. При липса на споразумение юридическото лице може да определи периоди, които да са достатъчно дълги, за да позволят отговорно представяне на оферти и във всички случаи да не се по-кратки от 10 дни.4. В съответствие със собствените разумни нужди на юридическото лице, за всяка дата на доставка следва да


text: се отчетат такива фактори, като сложност на планираната доставка, обем на предвижданото поддоговаряне и реалистично време, необходимо за производството, изваждането от склад и транспортирането на стоките от пунктовете за доставка или за доставка на услуги.Член ХIIТръжна документация1. Ако при тръжни процедури юридическото лице позволи офертите да бъдат представени на няколко езика, един от тези езици трябва да е един от официалните езици на Световната търговска организация.2. Тръжната документация, представена на доставчиците, съдържа цялата информация, която е необходима, за да могат да представят те ответните оферти, включително информацията, необходима за публикуване в съобщението относно планирана доставка, с изключение на член IХ, параграф 6, буква ж), както и следното:а) адреса на юридическото лице, където следва да се изпратят офертите;б) адреса, където да се изпращат молбите за допълнителна информация;в) езика или езиците, на които да се представят офертите и тръжните документи;г) датата на закриване и срока за получаване на офертите и продължителността от време, през което всяка оферта следва да е отворена за приемане;д) лицата, упълномощени да присъстват на откриването на търговете, както и датата, времето и мястото на откриването;е) всяко икономическо и техническо изискване, финансови гаранции и информация или документи, изисквани от доставчиците;ж) пълно описание на исканите продукти или услуги или всякакви изисквания, включително технически спецификации, удостоверения за съответствие, които се попълват, необходимите планове, чертежи и научни материали;з) критериите за възлагане на договора, включително всякакви фактори без цената, които се разглеждат при оценката на офертите, както и разходните елементи, които се включват в оценката на тръжните цени, като например разходи за транспорт, застраховка и инспекция, а ако се отнася за продукти или услуги на други страни по споразумението, митата и други вносни такси, данъци и валута за разплащане;и) условията за плащане;й) всякакви други срокове и условия;к) в съгласие с член ХVII сроковете и условията, ако има такива, по които ще се приемат офертите от страни, които не са страни по настоящото споразумение, но които прилагат процедурите на този член.Изпращане на тръжна документация от юридическите лица3. а) В открити процедури юридическите лица изпращат тръжната документация по молба на всеки доставчик, участващ в процедурата и отговарят незабавно на всяка разумна молба за обяснение, свързана с нея.б) При селективните процедури юридическите лица изпращат тръжната документация по молба на всеки доставчик, желаещ да участва, и отговарят незабавно на всяка разумна молба за обяснение, свързана с нея.в) Юридическите лица отговарят незабавно на всяка разумна молба за релевантна информация, подадена от доставчик, участващ в тръжната процедура при условие, че тази информация на дава на този доставчик предимство пред неговите конкуренти в процедурата за възлагане на договора.Член ХIIIПредставяне, получаване и отваряне на офертите и възлагане на договорите1. Представянето, получаването и отварянето на офертите и възлагането на договорите следва да е в съгласие със следното:а) офертите се представят обикновено в писмен вид директно или по пощата. Ако са разрешени оферти по телекса, с телеграма или по факса, направената оферта трябва при това да включва цялата информация, необходима за оценка на офертата, в частност окончателната цена, предложена от участника в търга и декларация, че същият се съгласява с всички срокове, условия


text: и разпоредби на поканата за участие в търг. Офертата трябва да се потвърди незабавно с писмо или с изпращане на подписано копие на телекса, телеграмата или факсимилето. Оферти, представени по телефона, не се разрешават. Съдържанието на телекса, телеграмата или факсимилето е определящо, когато има различие или конфликт между съдържанието и всяка документация, получена след срока иб) възможностите, които могат да бъдат дадени на участниците в търга да коригират непреднамерени грешки във формата, между отварянето на офертите и възлагането на договора, не следва да дават повод за каквато и да е дискриминационна практика.Получаване на офертите2. Един доставчик не следва да бъде наказван, ако офертата бъде получена в канцеларията, определена в тръжната документация след посочения срок поради закъснение, дължащо се единствено на погрешно третиране от страна на юридическото лице. Офертите могат да бъдат разгледани и в други изключителни обстоятелства, ако процедурите на съответното юридическо лице предвиждат това.Отваряне на офертите3. Всички оферти, поискани в изпълнение на отворени или селективни процедури от юридически лица, се получават и отварят с процедури и условия, гарантиращи редовността на отварянето. Получаването и отварянето на офертите е освен това в съответствие с националните разпоредби за третиране и недискриминация на настоящото споразумение. Информацията относно отварянето на офертите остава в съответното юридическото лице на разположение на държавните органи, отговарящи за юридическото лице, така че да може да се използва при необходимост, в изпълнение на процедурите по членове ХVIII, ХIХ, ХХ и ХХII.Възлагане на договори4. а) За да бъде разгледана с цел възлагане, една оферта трябва по времето на отваряне да е в съгласие с най-важните изисквания на съобщенията или тръжната документация и да е от доставчик, отговарящ на условията за участие. Ако юридическото лице получи оферта, която е нереално по-ниска от другите представени оферти, то може да получи информация от участника в търга относно гаранцията за това, че може да отговори на условията за участие и е в състояние да изпълни условията на договора.б) Освен ако в интерес на обществото юридическо лице реши да не издава договор, юридическото лице възлага договора на участника в търга, за когото е решено, че е напълно способен да поеме договора и офертата на когото – независимо дали за местни продукти или услуги или за продукти или услуги на други страни по споразумението, е или най-ниската оферта, или офертата, която с оглед на конкретните критерии за оценка, изложени в съобщенията или в тръжната документация, се определя като най-изгодната.в) Възлаганията се правят в съгласие с критериите и най-важните изисквания, посочени в тръжната документация.Клаузи за опции5. Клаузите за опции не се използват по начин, заобикалящ разпоредбите на настоящото споразумение.Член ХIVПреговори1. Страна по споразумението може да предвиди юридическите лица да водят преговори:а) в контекста на поръчките, в който са посочили това си намерение, а именно в съобщението, цитирано в член IХ, параграф 2 (поканата към доставчиците да участват в процедурата за предложената доставка) илиб) ако от оценката се вижда, че никоя оферта не е очевидно най-изгодната с оглед на конкретните критерии за оценка, изложени в съобщенията или в тръжната документация.2. Преговорите се използват първоначално, за да се определят силните


text: и слабите страни в офертите.3. Юридическите лица третират офертите поверително. В частност, те не предоставят информация, предназначена да помогне на конкретни участници да вдигнат офертите си до нивото на другите участници.4. В хода на преговорите юридическите лица не правят дискриминация между различните доставчици. В частност, те гарантират, че:а) всяко елиминиране на участници се извършва в съгласие с критериите, изложени в съобщенията и в тръжната документация;б) всички модификации в критериите и техническите изисквания се изпращат писмено до всички останали участници в преговорите;в) на всички останали участници се дава възможност да представят нови или поправени документи на основата на ревизираните изисквания иг) при завършване на преговорите на всички участници, оставащи в преговорите, се разрешава да представят окончателни оферти в съгласие с общ краен срок.Член ХVОграничено подаване на оферти1. Разпоредбите на членове от VII до ХIV, уреждащи отворените и селективните тръжни процедури, не трябва да се прилагат в следните условия, при условие че ограничено подаване на оферти не се използва, с оглед максимално да се избегне възможната конкуренция или по начин, който би съставлявал средство за дискриминация между доставчиците на други страни по споразумението, или защита спрямо местни производители или доставчици:а) при липса на оферти в отговор на отворен или селективен търг или ако представените оферти са уредени с тайно споразумение или не съответстват на най-важните условия на търга, или са от доставчици, които не отговарят на условията за участие, предвидени в съгласие с настоящото споразумение, при условие обаче, че изискванията на първоначалната оферта не са съществено модифицирани в договора, така както е възложен;б) ако за произведения на изкуството или по причини, свързани със защитата на изключителни права, като например патенти или авторски права, или при липса на конкуренция по технически причини продуктите или услугите могат да бъдат доставени само от конкретен доставчик и не съществува никаква разумна алтернатива или заместител;в) доколкото е абсолютно необходимо, ако по причини на изключителна неотложност, предизвикана от събитие, което юридическото лице не би могло да предвиди, продуктите или услугите не биха могли да се получат навреме посредством открити или селективни тръжни процедури;г) за допълнителни поръчки от първоначалния доставчик, предназначението на които е или като части за замяна на съществуващи запаси или инсталации, или като разширение на съществуващи запаси, услуги или инсталации, при които смяната на доставчик би принудила юридическото лице да си набави оборудване или услуги, които не отговарят на изискванията за взаимозаменяемост с вече съществуващо оборудване или услуги [5];д) ако юридическото лице си набавя прототипи или пръв продукт или услуга, разработени по негово желание в хода на и във връзка с конкретен договор за изследване, експериментиране, проучване или оригинална разработка. Когато тези договори бъдат изпълнени, следващите поръчки на продукти или услуги са предмет на членове VII до ХIV [6];(е) ако допълнителни строителни услуги, които не са били включени в първоначалния договор, но са били в рамките на целите на първоначалната тръжна документация, станат вследствие на непредвидими обстоятелства необходими за завършване на описаните там строителни услуги, а юридическото лице трябва да възложи договори за допълнителни строителни услуги на контрагента, изпълняващ съответните строителни услуги, тъй като отделянето на


text: допълнителните строителни услуги от първоначалния договор би било трудно поради технически или икономически причини и би предизвикало значително неудобство за юридическото лице. Общата стойност на договорите, възложени за допълнителните строителни услуги обаче не може да превишава 50 процента от сумата на основния договор.ж) за нови строителни услуги, състоящи се от повторение на аналогични строителни услуги, които се подчиняват на основния проект, за който е бил възложен първоначален договор в съгласие с членове VII до ХIV и за който юридическото лице е указало в съобщението относно планираната доставка първоначалната строителна услуга, такива ограничени тръжни процедури могат да се използват за възлагане на договори за тези нови строителни услуги;з) за продукти, закупени на стоков пазар;и) за покупки, направени при изключително изгодни условия, които възникват само в много кратък срок. Тази разпоредба е предназначена да покрие необичайни продажби от фирми, които обикновено не са доставчици, или продажба на активи на предприятия в ликвидация или при администриране на спорно имущество. Предназначението на тази клауза не е да покрие рутинни покупки от редовни доставчици;й) в случай на договори, възложени на победителя в конкурс за проектни работи, при условие, че конкурсът е бил организиран по начин, който е в съгласие с принципите на настоящото споразумение, най-вече що се отнася до публикуването, по смисъла на член IХ, на покана за подходящо квалифицирани доставчици за участие в такъв конкурс, който ще се оценява от независимо жури с оглед договорите за проектни работи да бъдат възложени на победителите.2. Юридическите лица подготвят писмен доклад за всеки договор, възложен в изпълнение на разпоредбите на параграф 1. Всеки доклад съдържа името на закупуващото юридическо лице, стойността и вида на закупуваните стоки или услуги, страната на произход, както и декларация за преобладаващите условия в настоящия член. Този доклад остава при съответните юридически лица на разположение на държавните органи, отговарящи за юридическото лице, така че да може да се използва при необходимост, в изпълнение на процедурите по членове ХVIII, ХIХ, ХХ и ХХII.Член ХVIКомпенсации1. При квалификацията и избора на доставчици, продукти или услуги или при оценката на офертите и възлагането на договорите, юридическите лица не налагат, не търсят или обсъждат компенсации [7].2. Въпреки това обаче, отчитайки съображенията на общата политика, включително свързаните с развитието, една развиваща се страна може към момента на присъединяването си към споразумението да преговаря относно условията за използване на компенсации, като например изисквания за изразяване на местно задоволство. Тези изисквания се използват само при квалификацията за участие в процеса на закупуване, а не като критерии за възлагане на договори. Условията са обективни, ясно дефинирани и недискриминационни. Те се формулират в Допълнение I за страната и могат да включват точни ограничения относно налагането на компенсации във всеки договор, предмет на настоящото споразумение. Съществуването на тези условия се съобщава на комисията и се включва в съобщението за планирана доставка и в другата документация.Член ХVIIПрозрачност1. Всяка страна по споразумението насърчава юридическите лица да указват сроковете и условията, включително всякакви отклонения от конкурентни тръжни процедури или достъп до оспорване на процедури, съгласно които се вземат под внимание оферти от доставчици, разположени в страни, които


text: не са страни по настоящото споразумение, но които с оглед създаване на прозрачност в собствените си възложени договори, въпреки това:а) определят своите договори в съгласие с член VI (технически спецификации);б) публикуват съобщенията за поръчки, цитирани в член IХ, включително, във версията на съобщението, цитирано в параграф 8 на член IХ (резюме на съобщението за планирана доставка), което се публикува на официален език на СЗО индикация относно сроковете и условията, съгласно които се вземат под внимание оферти от доставчици, намиращи се в страни, които са страни по настоящото споразумение;в) желаят да гарантират това, че техните регламенти за поръчките се променят обикновено през време на доставката и, в случай че такава промяна се окаже неизбежна, да гарантира наличието на задоволително средство за корекция.2. Правителствата, които не са страни по споразумението и отговарят на условията, посочени в параграф 1, букви а) до в), имат право, ако уведомяват за това страните по споразумението, да участват в комисията като наблюдатели.Член ХVIIIИнформация и преглед на задълженията на юридическите лица1. Юридическите лица публикуват съобщение в съответната публикация, посочена в Допълнение II, не по-късно от 72 дни след възлагането на всеки договор по членове ХIII до ХV. Тези съобщения съдържат:а) характера и количеството продукти или услуги съгласно възложения договор;б) името и адреса на юридическото лице, възлагащо договора;в) датата на възлагане;г) името и адреса на спечелилия търга;д) стойността на спечелилия възложен договор или най-високата и най-ниската оферта, взети под внимание при възлагането на договора;е) ако е целесъобразно, средство за идентифициране на съобщението, издадено съгласно член IХ, параграф 1 или оправдаващи обстоятелства съгласно член ХV относно използването на тази процедура иж) вида на използваната процедура.2. Всяко юридическо лице, при поискване от доставчик на страна по споразумението, предоставя незабавно:а) обяснение на практиките му и на процедурите на закупуване;б) подходяща информация относно основанията, заради които е отхвърлена молбата на доставчика за квалификация, защо е прекратена съществуващата му квалификация и защо не е избран ив) по отношение на неуспешен участник в търга, подходяща информация относно причините, заради които неговата оферта не е избрана и относно характеристиките и относителните предимства на избраната оферта, а така също и името на успешния участник в търга.3. Юридическите лица уведомяват незабавно участващите доставчици за решенията относно възложените договори, при което, ако има отправена молба, в писмен вид.4. Юридическите лица могат обаче да решат да задържат определена информация относно възложения договор, съдържаща се в параграфи 1 и 2, буква в), ако известяването на тази информация би затруднило изпълнението на закона или в противен случай би противоречало на обществения интерес, или би било във вреда на легитимния търговски интерес на конкретни предприятия – държавни или части, или би било във вреда на честната конкуренция между доставчиците.Член ХIХИнформация и преглед на задълженията на страните по споразумението1. Всяка страна по споразумението публикува незабавно всеки закон, подзаконов акт, съдебно решение, административна разпоредба от общо приложение, както и всяка процедура (включително стандартните договорни клаузи) относно държавната доставка, предмет на настоящото споразумение в подходящи публикации, изброени в допълнение IV и по такъв начин, че да позволи на другите страни по споразумението и на доставчиците да


text: се запознаят с тях. Всяка страна по споразумението трябва да е готова, при поискване, да обясни на всяка друга страна по споразумението своите процедури за държавни поръчки.2. Правителството на неуспешен участник в търга, който е страна по настоящото споразумение, може да потърси, без това да накърнява разпоредбите съгласно член ХХII, такава допълнителна информация относно възложения договор, каквато ще е може би необходима да гарантира това, че доставката е направена по справедлив и безстрастен начин. За тази цел закупуващото правителство предоставя информация както относно характеристиката и релевантните предимства на спечелилия търга, така и относно договорната цена. Обикновено тази последна информация може да бъде разкрита от правителството на неспечелилия търга, при условие, че упражнява това си право внимателно. В случаите, когато издаването на тази информация би накърнило конкуренцията в бъдещите търгове, този информация не се разкрива, освен след консултация със и съгласие на страната по споразумението, дала информацията на правителството на неспечелилия търга.3. Наличната информация относно закупуването от юридически лица, предмет на споразумението и относно индивидуалното възлагане на договори се дава, при поискване, на всяка друга страна по споразумението.4. Поверителна информация, предоставена на някоя страна по споразумението, която би затруднила прилагането на закона или би била по някакъв друг начин в противовес на обществения интерес, или би била във вреда на легитимния търговски интерес на конкретни предприятия – държавни или частни, или би била във вреда на честната конкуренция между доставчиците, не се разкрива без официално разрешение от страната, предоставила информацията.5. Всяка страна събира и ежегодно предоставя на комисията статистика относно поръчките, предмет на настоящото споразумение. Тези доклади съдържат следната информация по отношение на договорите, възложени от всички закупуващи юридически лица, предмет на настоящото споразумение:а) за юридическите лица в приложение 1, статистика относно приблизителната стойност на възложените договори – както над, така и под праговата стойност, на глобална основа и в разбивка по юридически лица; за юридическите лица в приложения 2 и 3, статистика относно приблизителната стойност на възложените договори над праговата стойност, в разбивка по категории юридически лица;б) за юридическите лица в приложение 1, статистика относно броя и общата стойност на възложените договори над праговата стойност, в разбивка по юридически лица и категории продукти и услуги, според единните класификационни системи; за юридическите лица в приложения 2 и 3, статистика относно приблизителната стойност на възложените договори над праговата стойност, в разбивка по категории юридически лица и по категории продукти и услуги;в) за юридическите лица в приложение 1, статистика в разбивка по юридически лица и по категории продукти и услуги, относно броя и общата стойност на договорите, възложени по всеки от случаите по член ХV; за категории юридически лица в приложения 2 и 3, статистика относно общата стойност на договорите, възложени над праговата стойност по всеки от случаите на член ХV иг) за юридическите лица в приложение 1, статистика в разбивка по юридически лица, относно броя и общата стойност на договорите, възложени под условие на частична отмяна на споразумението, съдържаща се в релевантните приложения; за категориите юридически лица в приложения 2 и 3, статистика относно общата стойност на договорите, възложени под условие на


text: частична отмяна на споразумението, съдържаща се в релевантните приложения.До обема, в който съществува такава информация, всяка страна по споразумението предоставя статистика относно страната на произход на продуктите и услугите, закупени от нейните юридически лица. С оглед на това да гарантира, че тази статистика е сравнима, Комисията предоставя ръководство относно методите, които да се използват. С оглед да гарантира ефективен мониторинг на доставката, предмет на настоящото споразумение, Комисията може да вземе единодушно решение и да модифицира изискванията на букви от а) до г), що се отнася до характера и обема на статистическата информация, която да се предостави, както и до разбивките и класификациите, които да се използват.Член ХХПроцедури на оспорванеКонсултации1. В случай на оплакване от доставчик, че е имало нарушение на настоящото споразумение в контекста на конкретна доставка, всяка страна по споразумението насърчава доставчика да потърси решение на своето оплакване в консултация с доставящото юридическо лице. В тези случаи закупуващото юридическо лице се съгласява с безпристрастното и навременно разглеждане на всяко такова оплакване по начин, който да не попречи за получаване на коригиращи мерки съгласно системата за оспорване.Оспорване2. Всяка страна по споразумението осигурява недискриминационни, навременни, прозрачни и ефективни процедури, които позволяват на доставчиците да оспорват предполагаеми нарушения на споразумението, възникнали в контекста на поръчките, в които те имат или са имали интерес.3. Всяка страна по споразумението предоставя своите процедури по оспорване в писмен вид и ги прави достъпни за всички.4. Всяка страна по споразумението гарантира това, че документацията, засягаща всички аспекти на процеса относно поръчките, предмет на настоящото споразумение, се запазва в продължение на три години.5. От заинтересувания доставчик може да се поиска да инициира процедура на оспорване и да съобщи на закупуващото юридическо лице в рамките на определен срок от момента, когато се знае основанието за оспорването или е логично да се знае, но в никакъв случай не в срок по-малък от 10 дни.6. Възраженията се изслушват от съд или от безпристрастен и независим ревизиращ орган, който няма интерес относно това какъв ще е резултатът от доставката и членовете на който са гарантирано защитени от външно влияние през време на срока на назначаването. Ревизиращият орган, който не е съдът, е или подчинен на съдебна инспекция, или има процедури, които гарантират, че:а) участниците могат да бъдат изслушани, преди да бъде дадено становище или се постигне решение;б) участниците могат да бъдат представяни и придружавани;в) участниците трябва да имат достъп до всички процедури;г) процедурите могат да се осъществяват публично;д) становищата или решенията се дават в писмен вид с изявление, описващо основанието за становищата или решенията;ж) могат да бъдат изслушвани свидетели;е) документите се разкриват пред ревизиращия орган.7. Процедурите за оспорване предвиждат следното:а) бързи временни мерки за коригиране на нарушения на споразумението и запазване на търговските възможности. Това действие може да доведе до суспендиране на процеса на поръчките. Все пак обаче, процедурите могат да предвидят това, че доминиращи неблагоприятни последици за съответните интереси, включително за обществения интерес, могат да се вземат под внимание, когато се решава дали тези мерки да се приложат. При такива обстоятелства само причината за отказ от действие се дава в писмен